Skersmuo krūtinės aukštyje

Skersmuo krūtinės aukštyje (SKA), arba medžio kamieno skersmuo žmogaus krūtinės aukštyje (MKSŽKA) – standartinis, įprastas ir plačiausiai naudojamas augančių medžių kamienų skersmens matavimo būdas.

 Matavimas 
Medžio kamieno skersmuo matuojamas suaugusio žmogaus krūtinės aukštyje, kuris, priklausomai nuo šalies, situacijos, žmogaus rasės ar lyties yra skirtingas. Daugelyje Europos šalių matuojama 1,3 m kamieno aukštyje nuo žemės paviršiaus, Jungtinėje Karalystėje ir Belgijoje – 1,5 m aukštyjemonumentaltrees.com / How to measure tree girth. Jungtinėse Amerikos Valstijose, Pakistane matuojama 1,37 m aukštyje nuo žemėsportlandoregon.gov / How to Measure a Treeforestrypedia.com / Parameters for Measurement of Tree Bole  | May 30, 2018 | Naeem Javid Muhammad Hassani. Kai kuriose kitose šalyse – Australijoje, Naujojoje Zelandijoje, Indijoje, Mianmare, Pietų Afrikos Respublikoje medžių skersmuo tradiciškai matuojamas 1,4 m aukštyje. 

Dekoratyviniai medžiai matuojami 1,5 aukštyje. 

Augančių pakalnėse, kalnuose, kalvose ir kitame nelygiame žemės paviršiuje medžių kamienų skersmuo paprastai matuojamas aukščiausiame medžio sąlytyje su žeme, bet kartais tokiais atvejais jie matuojami vidutiniame (tarp aukščiausio ir žemiausio sąlyčio) medžio kamieno ir žemės sąlyčio taške (žiūrėti paveiksliuką, A ir B metodus). Žemiausiame medžio kamieno sąlytyje su žeme matavimas nepriimtinas. Jeigu, matuojant kamieno skersmenį, tame aukštyje pasitaiko nedidelis medžio pastorėjimas, iškilimas, tuomet matuojama žemiau to pastorėjusio taško siauriausioje vietojeamericanforests.org / Measuring guidelines handbook . 

Masyvių senų medžių kamienus patartina matuoti kas 5–10 metųtreeregister.org / Measuring Trees | How to measure trees for inclusion in the Tree Register.

Medžio skersmens išmatavimams dendrologijoje dažniausiai naudojama lanksti juostinė liniuotė, medžio slankmatis, arba tiesiog statybose naudojamas slankmatis.

 Lietuvoje 
Lietuvoje augančių medžių skersmuo matuojamas su žieve 1,3 m aukštyjezeldintojuasociacija.lt / Augalų dydžių žymėjimas želdynų projektuose nuo šaknies kaklelio. Jei medžiai yra be žievės, pavyzdžiui, sausuoliai, tai pažymima barelio dokumentacijoje. Esant 1,3 m aukštyje žaizdai, gumbui ar sustorėjimui, deformuojančiam kamieno formą, skersmuo matuojamas aukščiau šios vietos. Jei dėl aukštyn besitęsiančio kamieno deformacijos negalima rasti pasiekiamos ir tinkamos matavimo vietos, matavimo vieta parenkama žemiau įprastinės. Jei dėl kamieno deformacijos apskritai neįmanoma rasti tinkamos ir pasiekiamos skersmens matavimo vietos – leidžiamas normalaus medžio kamieno skersmens įvertinimas.

 Taip pat skaityti 
 Storiausių kamienų medžiai Lietuvoje
 Storiausio kamieno skersmens medžių rūšys

 Šaltiniai 

 Nuorodos 
 qaa.net.au / Correctly Measure Diameter (DBH) | Queensland Arboricultural Association
 nature.com / 109 years of forest growth measurements from individual Norway spruce trees | Georg E. Kindermann, Ferdinand Kristöfel, Markus Neumann, Günter Rössler, Thomas Ledermann & Silvio Schueler. Published: 24 April 2018
 owlscotland.org / Tree Measuring 
 youtube.com / How to Measure DBH of the Trunk of a Tree - Organo Lawn, 6 Oct 2017

Kategorija:Dendrologija